Provinco Kaliningrad

Provinco Kaliningrad esas un ek la subdividuri di Rusia. Ol subdividesas en 22 distrikti, ed olua chefurbo esas Kaliningrad.

Ol esas extera provinco di Rusia qua jacas an la Baltika Maro e havas frontieri kun du landi: Polonia (sude) e Lituania (norde ed este). Ol do distas cirkume 700 km de la precipua frontiero inter Rusia ed Europa.

La provinco havas la sama konstitucala rango kam la altra 84 federala subdividuri di Rusia. Kun areo de 15 125 km² ol esas inter la maxim mikra provinci dil rusa federuro.

Ol havas habitantaro de 1 027 678 homi (en 2022). La chefurbo esas Kaliningrad, di quo la olima nomo esis Königsberg. Preske duimo (498 260) del provincani habitas ica urbo.

Kaliningrad esas la unika Baltika portuo rusa qua restas senglacia dum la vintro.  Senvista voyajo a la precipua parto di Rusia esas posibla nur per aero o maro.

La provinco esis olim parto di Germania. Hodie ol esas importanta centro fabrikala.  En 2006 on evaluis, ke un ek omna tri televizion-aparati produktita en Rusia, fabrikesis en Kaliningrad.

 Precipua loki 
De loki en la provinco super 3 000 habitanti esas:
 Loko  habitantaro  Surfaco[km²] 25px Kaliningrad 498 260  224,7 25px Sovetsk 38 514  44,4 25px Chernyahovsk 35 375  58 25px Baltiysk 33 946  49,1 25px Gusev 28 177  16,25 25px Svetli 21 441  26 25px Guryevsk 19 670  10 25px Zelenogradsk 17 296  17 25px Svetlogorsk 16 099  21 25px Gvardeisk 13 353  12 25px Pionerski 12 573  8,3 25px Neman 10 765  14 25px Mamonovo 8 104  20,85 25px Polessk 6 921  11 25px Bagrationovsk 6 401  10,7 25px Yantarni 5 627  26 Vasilkovo 4 527  0,76 25px Pravdinsk 4 045  10 25px Znamensk 4 036  - 25px Slavsk 3 964  10 25px Nesterov 3 937  8 25px Ladushkin 3 820  - 25px Ozyorsk 3 816  12 Bolshoye Isakovo 3 187  2,28 25px Krasnoznamensk 3 049  8

 Distrikti 
De 22 distrikti esas 1 kolonieto urbaltipa kom legitima distrikto (Yantarni) e 8 urbi kom legitima distrikti: Kaliningrad, Baltiysk, Ladushkin, Mamonovo, Pionerski, Sovetsk, Svetli, Svetlogorsk. La cetera 13 distrikti esas: Bagrationovsk, Chernyahovsk, Gvardeisk, Guryevsk, Gusev, Zelenogradsk, Krasnoznamensk, Neman, Nesterov, Ozyorsk, Polessk, Pravdinsk e Slavsk.

 Referi 

*
Kategorio:Baltia